РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/31-19

20. фебруар 2019. године

Б е о г р а д

З А П И С Н И К

50. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 18. ФЕБРУАРА 2019. ГОДИНЕ

Седница је почела у 12,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, др Александар Мартиновић, Неђо Јовановић, Милетић Михајловић, Ђорђе Комленски, др Балинт Пастор и Срето Перић.

Осим чланова Одбора, седници је присуствовала и Александра Мајкић, заменик члана Биљане Пантић Пиља.

 Седници нису присуствовали чланови Одбора: Жарко Мићин, Марко Парезановић, Михаило Јокић, Јован Палалић, Наташа Мићић, Вјерица Радета и Душан Петровић, нити њихови заменици.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **већином гласова** утврдили следећи

Д н е в н и р е д :

 1. Извршавање пресуда Европског суда за људска права.

**ПРВА ТАЧКА** - Извршавање пресуда Европског суда за људска права.

Петар Петровић је укратко упознао присутне са планом посете и одржавањем билатералног састанка директора Директората за људска права Савета Европе са председником и члановима Одбора за правосуђе, државну управу и локалну самоуправу, чији почетак је померен са 12,15 на 12,30 часова, у трајању од сат времена, на тему извршавања пресуда Европског суда за људска права очекивана динамика у поступку доношења Закона о утврђивању чињеница о статусу новорођене деце за коју се сумња да су нестала из породилишта у Републици Србији, који је у форми предлога у процедури Народне скупштине, да би гости могли да обиђу здање Дома Народне скупштине.

Рекао је да ће састанку присуствовати Кристоф Поарел – директор Директората за људска права Савета Европе, Федрик Сандберг – шеф Департмана за извршење пресуда Европског суда за људска права, Катарина Недељковић – шеф секције Одељења за извршење пресуда Европског суда за људска права, Наташа Плавшић – заменик државног правобраниоца- заступник Републике Србије пред Европским судом за људска права, Маја Лазовић Мићић – представник Канцеларије Савета Европе у Београду.

Обавестио је присутне да намерава да у уводном делу укратко упозна госте са делокругом рада Одбора за правосуђе, државну управу и локалну самоуправу прописаним Пословником Народне скупштине, као и да им укаже да на основу Устава Републике Србије, Закона о Народној скупштини и Пословника, Одбор нема ингеренције у вези са извршавањем пресуда Међународног суда за људска права.

 Председавајући је отворио расправу у вези са овом тачком дневног реда, па како се нико није јавио за реч, закључио је расправу и позвао чланове и заменике чланова Одбора да узму учешће на предстојећем састанку.

Седница је завршена у 12,10 часова.

СЕКРЕТАР ПРЕДСЕДНИК

Сања Пецељ Петар Петровић